Codași la prima echipă, fruntași în Liga 3! Pleașcă, De Amorim și Golofca au făcut spectacol în ultimul meci pentru echipa a doua a FCSB-ului, cu Victoria Traian

FCSB 2 a întâlnit, sâmbătă după-amiază, ultima clasată din Seria a 2-a a Ligii 3, brăilenii de la Victoria Traian, echipă de care a trecut cu scorul de 5-1, în deplasare. Retrogradați la echipa secundă a clubului, Marian Pleașcă, William De Amorim și Cătălin Golofca au fost decisivi în victoria din etapa cu numărul 10, meci în care s-a mai remarcat și puștiul Ovidiu Horșia.

FCSB 2 e pe locul 5 în Liga 3, cu 20 de puncte, după victoria cu Victoria Traian, meci în care Pleașcă a scos un penalty, Golofca a înscris de două ori și a scos un penalty, De Amorim a marcat o dată, în timp ce Ovidiu Horșia a reușit o „dublă”.

Pentru echipa secundă a clubului lui Becali, unde manager sportiv este italianul Massimo Pedrazzini, a jucat și Ștefan Pacionel, fratele lui Emilian Pacionel, juniorul care miercuri s-a remarcat în meciul FCSB-ului cu Sănătatea Cluj, din 16-imile Cupei.

VICTORIA TRAIAN – FCSB 2   1-5
Marius Mocanu 23′ / Cătălin Golofca 24′, 57′ – pen., William De Amorim 74′ – pen., Ovidiu Horșia 89′, 90+1′

Victoria Traian: Ionuț Tunea – Valentin Tureac, Mihai Popa (Mădălin Ion 65′), Marius Mocanu, Costel Boitaș, Manuel Pârlițeanu (cpt.), Cosmin Ion (Mihai Bălănică 77′), Adrian Postolea, Paul Olmazu (Lucian Leu 80′), Marius Barbu (Marius Neagu 65′), Ionuț Alpărean
Antrenori: Marian Curcă și Nicolae Rotaru

FCSB 2: Andrei Vlad – Andrei Gavrilă (cpt.), William De Amorim, Mario Mihai (Ovidiu Horșia 79′), Marian Pleașcă (Theodor Botă 73′), Robert Ion (Mihai Neg 52′), Cătălin Golofca, Costel Mehedințu, Florentin Pham-Huy, Paul Szecui, Ștefan Pacionel
Antrenor: Alin Dumitru

Articol scris de Cristian BOALĂ‚

Articolul Codași la prima echipă, fruntași în Liga 3! Pleașcă, De Amorim și Golofca au făcut spectacol în ultimul meci pentru echipa a doua a FCSB-ului, cu Victoria Traian apare prima dată în Liga 2.